کمپنی آپ کو کتنی تنخواہ دے سکتی ہےاور آپ کتنی تنخواہ پر کام کر سکتے ہیں؟انٹرویو میں یہ سب سے مشکل مرحلہ ہوتا ہے۔اس مرحلے میں آپ نے بہت سمجھداری دکھانا ہوتی ہےلیکن یاد رکھیں کہ تنخواہ مقرر کرنے کا یہ آخری مرحلہ نہیں ہےفی الحال آپ بالکل ابتدا میں کھڑے ہیں عموماًتنخواہ آخری انٹرویو میں طے کی جاتی ہےاس لئے ابتدائی انٹرویو میں تنخواہ کی کسی خاص مقدار پر اصرار نہیں کرنا چاہیے اس سے بعض اوقات ملازمت کے عمدہ مواقع ضائع ہو جاتے ہیں۔ مشق کریں انگریزی کی کہاوت ہے کہ کسی بھی کام کی بار بار مشق کرنے سے آدمی اس میں ماہر ہوجاتاہے۔انٹرویوکی مشق کا ایک کارآمد طریقہ یہ ہے کہ جس جگہ آپ نوکری نہیں کرنا چاہتے وہان انٹرویو ضرور دیں ۔ایسے انٹرویو میں آپ مکمل بےباک ہوں گے۔آپ کو یہ پریشانی نہیں ہوگی کہ نوکری ملے گی یا نہیںاس لئے کہ آپ تو یہاں نوکری کرنا ہی نہیں چاہتے۔اس طرح بے خوف وخطر چند انٹرویو دینے سے آپ کی جھجک بالکل ختم ہوجائےگی ۔ یاد رکھیے اچھی ملازمت کے مواقع بار بار نہیں ملتے اس لئے جب کبھی موقع ملے تو انٹرویو دینے سے پہلےمندرجہ بالا ہدایات ذہن میں رکھتے ہوئے تیاری کیجئے۔ان شاءاللہ کامیابی آپ کے قدم چومے گی۔